[{"text_idx": "#000000", "text": "Cymerwch ran yn ein prosiect llyfrau ffeithiol"}, {"text_idx": "#000002", "text": "Eisiau bod yn awdur cyhoeddedig?"}, {"text_idx": "#000003", "text": "Un o amcanion Newyddiaduraeth Gynhwysol Cymru yw creu a chynnig cyfleoedd i\u2019r rheini ohonom sydd efallai wedi cael ein gwthio i\u2019r cyrion neu ein cau allan gan y diwydiant. Dyna pam rydym wedi partneru gyda Seren Books ar brosiect cyffrous a fydd yn cyhoeddi gwaith gan ddeg o\u2019n haelodau."}, {"text_idx": "#000004", "text": "Y syniad yw y bydd y broses mor agored, cynhwysol a chefnogol a\u0302 phosibl. Mae\u2019n agored i unrhyw un sy\u2019n aelod o Newyddiaduraeth Gynhwysol Cymru , p\u2019un a ydych wedi\u2019ch cyhoeddi o\u2019r blaen ai peidio. Mewn gwirionedd, clywed safbwyntiau a straeon newydd ac unigryw yw\u2019r pwynt. Dyma sut y gallwch chi gymryd rhan."}, {"text_idx": "#000005", "text": "Bydd \u201cCymru and I\u201d yn gasgliad o ddeg o draethodau ffeithiol. Gallant ymwneud a\u0302 bron unrhyw beth, ond dylent anelu at adlewyrchu rhywbeth diddorol ac unigryw o\u2019ch profiad o fywyd cyfoes yng Nghymru. Rydym am adael y gwahoddiad hwn mor agored a\u0302 phosibl, oherwydd yn aml y pethau gorau yw\u2019r rhai mwyaf annisgwyl."}, {"text_idx": "#000006", "text": "Sut bydd y llyfr yn edrych ac yn teimlo?"}, {"text_idx": "#000010", "text": "Byddwn yn darparu amrywiaeth o gymorth i\u2019ch helpu i ddatblygu a chyflwyno\u2019ch syniad. Mae hynny\u2019n dechrau gyda sesiwn holi- ac-ateb am 7.30pm nos Lun 6ed Chwefror gyda\u2019r ti\u0302m o Newyddiaduraeth Gynhwysol Cymru a Seren Books. Yno, byddwch chi\u2019n gallu cwrdd a\u0302\u2019r golygyddion, gofyn cwestiynau am y broses neu drafod syniad sydd gennych chi eisoes."}, {"text_idx": "#000011", "text": "Byddwn hefyd yn cynnal \u201cDosbarth Meistr\u201d ar ysgrifennu ffurf hir, am 7.00pm nos Fercher 15 Mawrth . Yno bydd gwesteion arbennig gwych, Suyin Haynes \u2013 Pennaeth Golygyddol gal-dem \u2013 a\u2019r Awdur a\u2019r academydd , yr Athro Charlotte Williams , yn ymuno a\u0302 ni. Byddant yn rhannu eu cyngor arbenigol ar ddatblygu ac ysgrifennu traethodau ac erthyglau ffurf hir."}, {"text_idx": "#000012", "text": "Os dewisir eich syniad ar gyfer y llyfr, byddwch yn cael eich cefnogi gan Olygydd ymroddedig o di\u0302m Newyddiaduraeth Gynhwysol Cymru , a fydd yn gweithio gyda chi i sicrhau bod gennych bopeth sydd ei angen arnoch i\u2019ch helpu i gynhyrchu eich gwaith gorau posibl."}, {"text_idx": "#000013", "text": "A fyddaf yn cael fy nhalu?"}, {"text_idx": "#000014", "text": "Byddwch. Mae\u2019n bwysig i ni fod cyfranwyr yn cael eu talu am eu gwaith, felly bydd pob awdur yn derbyn \u00a31200 am eu pennod o \u201cCymru and I\u201d."}, {"text_idx": "#000016", "text": "Gwyddom fod 7000 o eiriau yn llawer i\u2019w ysgrifennu, ond rydym am wneud y cais yn rhan o\u2019r broses mor hawdd a\u0302 phosibl. Felly, yn syml, dywedwch wrthym beth yw eich syniad am draethawd drwy anfon enghraifft o sut olwg allai fod ar y ddau baragraff cyntaf, ynghyd a\u0302 dau baragraff arall yn egluro thema(themau) gweddill y darn."}, {"text_idx": "#000017", "text": "Dylai\u2019r ddau baragraff cyntaf hynny roi syniad inni o arddull a dull eich ysgrifennu \u2013 felly byddai gwreiddioldeb, dawn a rhywbeth a fydd yn bachu sylw\u2019r darllenydd yn wych."}, {"text_idx": "#000018", "text": "Gall yr esboniad o\u2019r thema\u0302u fod yn llawer mwy ffeithiol, gan nodi\u2019r syniadau rydych am eu harchwilio a sut y gallech wneud hynny."}, {"text_idx": "#000019", "text": "Ni ddylai cyfanswm cyfrif geiriau eich cais fod yn fwy na 500 o eiriau , felly cofiwch hynny. Rydyn ni eisiau gwneud yn siw\u0302r bod y broses yn deg, tra hefyd ddim yn rhoi gormod o faich arnoch chi yn y camau cychwynnol."}, {"text_idx": "#000020", "text": "Anfonwch eich syniad i book@inclusivejournalism.cymru erbyn 20fed Chwefror. Cofiwch, dim ond i aelodau Newyddiaduraeth Gynhwysol Cymru y mae\u2019r cyfle hwn ar agor, felly defnyddiwch y cyfeiriad e-bost a ddefnyddiwyd gennych i ymuno a\u0302\u2019r rhwydwaith. Ond peidiwch a\u0302 phoeni os nad ydych chi\u2019n aelod eto, mae\u2019n hollol rhad ac am ddim i gofrestru a dim ond ychydig funudau mae\u2019n ei gymryd !"}, {"text_idx": "#000021", "text": "Byddwn yn rhoi gwybod i chi cyn gynted ag y byddwn wedi gwneud penderfyniad, a byddwn yn ceisio cynnig adborth cefnogol i unrhyw un nad yw ei syniad wedi\u2019i gomisiynu."}, {"text_idx": "#000024", "text": "Ymunwch a\u0302 ni ar-lein am sesiwn holi-ac-ateb gyda\u2019r ti\u0302m o Newyddiaduraeth Gynhwysol Cymru a Seren Books i ddarganfod mwy am y broses, trafod syniadau a allai fod gennych a gofyn unrhyw gwestiynau."}]